मैं बहुत उत्साहित हूँ, आर्कन्सॉ वापस जाने को लेकर।
मैंने कुछ किताबें ख़रीदी हैं।
"101 थिंग्स टू ईट इन आर्कन्सॉ बिफोर यू डाई।"
-जिस पहले रेस्तरां का नाम लिखा है… -बताइए, मुझे सुनना है।
…वह है एक्यू चिकन हाउस।
हे भगवान, मैं…
मैंने एक्यू चिकन हाउस में बहुत चिकन खाया है।
लेमन पेपर, तीखा, अंडे में लिप्त
और तला हुआ चिकन।
अविश्वसनीय।
हम कोशिश करेंगे आपको वो सब खिला सकें।
वहाँ मेरा बचपन बहुत अच्छा रहा।
लिटिल रॉक में बड़े होने की बहुत अच्छी यादें हैं।
जब मैंने तुम्हारे पिताजी को डेट करना शुरू किया,
वो इस मामले में बहुत स्पष्ट थे। "मैं अपने घर, आर्कन्सॉ, जा रहा हूँ।"
मैंने सोचा, "मुझे देखना है कि आर्कन्सॉ में क्या है।"
तभी मैंने किस्मत पर भरोसा कर अपने दिल की बात सुनने का फ़ैसला किया।
मुझे लगता है आर्कन्सॉ मेरी ज़िन्दगी का अहम मोड़ था।
तुम वहीं पैदा हुई थी।
जो मेरे वहाँ रहते हुए
मेरे साथ हुई सबसे ज़रूरी बात थी।
और मैं सोचती रहती हूँ
कि कैसे एक जगह जहां आप होते हो, आपको तराशती है, चुनौती देती है?
आर्कन्सॉ वापस जाकर इन चीज़ों के बारे में
सोचने का मौका मिलेगा कि हिम्मत के असली मायने क्या हैं?
यह कि आप मुश्किल फैसले कैसे लेते हैं?
यह कि आप किस्मत का भरोसा कर आगे कैसे बढ़ते हैं,
जब आपको कभी-कभी अंदाज़ा भी नहीं होता कि उसका अंजाम क्या होगा?
मुझे वापस जाने की बहुत उत्सुकता है।
मुझे भी।
लगता नहीं है अब उसमें ज़्यादा सामान आ पाएगा।
तुम ग़लत हो। इसे बड़ा कर सकते हैं।
ओह, हाँ, यहाँ बहुत जगह है।
-मुझे आपके सूटकेस के ऊपर बैठना होगा? -नहीं, मैं नहीं चाहती… यह बहुत…
-पता है आपको… -भरोसेमंद है!
-…आपको वह सूटकेस बहुत प्यारा है। -सो तो है।
-हो गया। -हे भगवान। ठीक है।
ठीक है! पैकिंग हो गई! चलो आर्कन्सॉ।
ये हम चले।
मुझे कुछ पता नहीं था। और मैंने कहा "चलो।"
मैंने श्वेत लोगों पर मास्टर्स किया है।
मैं बस चाहती हूँ कि वो भी अश्वेतों के बारे में थोड़ी जानकारी रखें। बस इतना चाहती हूँ।
गट्सी महिलाएँ जोखिम उठाती हैं
न्यूयॉर्क
अगला पड़ाव, लिटिल रॉक।
आर्कन्सॉ लिटिल रॉक
-चलिए। -यह गियर तो नहीं, है न?
नहीं, माइक्रोफोन है।
"मरम्मत की ज़रूरत है। डीलर से संपर्क करें।"
यह बहुत मज़ेदार होगा।
मैं फेएटविल वापस जाने को बहुत उत्सुक हूँ।
आर्कन्सॉ आने के बाद…
फेएटविल
…मैं सबसे पहले वहीं रही थी।
वहाँ लॉ स्कूल में पढ़ाना बहुत अच्छा लगता था।
हम उस घर को देखने जाएंगे जहां हमारी शादी हुई थी।
वह घर अब एक संग्रहालय है…
फेएटविल आर्कन्सॉ
…जिसकी वजह से, सच कहूँ तो, लगता है मेरी बहुत उम्र हो गई है।
मुझे नहीं लगता हमें घुमाने के लिए ऐन हेनरी से बेहतर कोई भी होगा।
वो मेरे पहले दोस्तों में से थी
फेएटविल, आर्कन्सॉ में।
क्लिंटन हाउस संग्रहालय
ऐन!
ऐन हेनरी शिक्षिका एवं एक्टिविस्ट
तुम्हारे घर में तुम्हारा स्वागत है! और चेल्सी।
हेलो, ऐन।
-यहीं पर सबकुछ शुरू हुआ था, बेटा। -पता है। मैं पहली बार आई हूँ।
-तुम्हें यहाँ बहुत अच्छा लगेगा। -मैं यहाँ पहले कभी नहीं आई।
-हे भगवान, क्या ये आपके शादी की पोशाक है? -नहीं आई है! वह यहाँ पहले नहीं आई है।
नहीं, यहाँ आने तक मुझे पता नहीं था कि यह यहाँ है।
मैंने यह डिलर्डस से ख़रीदी थी। इसकी क़ीमत 53 डॉलर थी।
क्योंकि तुम्हारी माँ ने कहा कि शादी का लिबास ख़रीदना ज़रूरी है।
हाँ, और यह मेरे साथ मेरी शादी से पहले की
-शुक्रवार की रात को डिलर्डस गई। -तुम्हारी शादी से थोड़ा अलग था, चेल्सी।
हाँ, वैसे…
-हमारी शादी यहीं हुई थी। -बिलकुल यहीं।
यह हमारा डाइनिंग रूम था।
नई टीम भेजो
-क्लिंटन कांग्रेस के लिए। -यह 1974 का है।
क्लिंटन आर्कन्सॉ के लिए
मुझे यह याद है, यह सितारा।
क्लिंटन
एक मिनट, यह कैसी टाई है?
ऐसी टाई उस वक़्त मर्द पहना करते थे।
पिताजी की टाई है?
-हो सकती है। -मज़ेदार है न?
-ठीक है, अब किचन देखते हैं। -हाँ।
-क्या यह अब भी वैसा ही लगता है, माँ। -बहुत हद तक।
-बर्न्ट ऑरेंज। -ढूंढें…
-मुझे काफ़ी पसंद आया। बहुत ख़ुशनुमा सा है। -लाजवाब है।
हर जगह स्वानसन क्यों हैं…
-क्योंकि यह बड़ी बात है। -फेएटविल में इन्हें बनाया जाता था।
मुझे बचपन में स्वानसन चिकन पॉट पाई खाना याद है।
मैं बस थोड़ी उलझन में थी…
कि इसकी तस्वीर मेरे माता-पिता की तस्वीर के पास क्यों है?
-क्योंकि ये ज़्यादा खाना नहीं पकाते थे। -समझी। इसलिए पूछा।
हम बहुत चिकन पॉट पाई खाते थे।
यहाँ क्या है? तसवीरें?
अच्छी तस्वीर है न?
-शायद मैंने यह पहले नहीं देखी है। -उसे चश्मे को देखो।
-सत्तर के दशक की लग रही हो, माँ। -यह हमेशा…
हे भगवान।
-मुझे बताना है कि 1974 में… -जी, मैडम।
हम इसके बारे में सुनते रहते थे।
तुम्हारे पिताजी बताते थे कि उन्हें एक लड़की से प्यार है
जो कुछ भी कर सकती है, और उन्हें उससे शादी करनी है,
पर उन्हें यह पता नहीं था कि वह भी उनसे शादी करना चाहती है या नहीं।
हम सबको उससे मिलना था।
तो, लॉ स्कूल में एक पार्टी थी,
और क्योंकि मैं वकील थी, मुझे पार्टी में जाने का मौका मिला।
मैं अंदर गई, और ये वहाँ थी, सूट पहने, पेजबॉय हेअरकट के साथ।
हमने हाथ मिलाया, और तब से हम दोस्त हैं।
-बिलकुल सही। -मैं तुरंत…
-लगभग 50 साल हो गए। -वही तो मैं कह रही हूँ। अच्छा समय था।
ऐन का बड़प्पन था कि उसने हमारी शादी की रिसेप्शन की मेज़बानी की।
बस एक चूक हो गई।
-फ़ोटोग्राफर नहीं बुलाया। -अरे, नहीं।
आज के समय अगर फ़ोटो नहीं है
तो मानो शादी ही न हुई हो।
-पर तब इस बारे में हमने इतना नहीं सोचा। -बिलकुल नहीं।
इसने तो शादी की पोशाक के बारे में भी नहीं सोचा था,
फोटोग्राफर के बारे में कैसे सोचती।
-हमारी प्राथमिकता कभी भी फैशन नहीं थी। -नहीं!
मैं तो उसमें कभी भी माहिर नहीं थी। इतना यक़ीन से कह सकती हूँ।
शुरू में फेएटविल में बसना मेरे लिए जोखिम भरा था।
बहुतों को लगता था मैं पागल हो गई हूँ।
शिकागो जैसे बड़े शहर को छोड़कर, यहाँ बसना
-लगता था मानो "ग्रीन एकर्स" की कहानी हो। -स्मॉलविल।
यह… शहर छोटा था पर सबने प्यार से स्वागत किया,
और लोग बहुत दिलचस्प थे, और हमने बहुत अच्छा समय बिताया।
मैं हर जगह लोगों से कहती हूँ कि फेएटविल में रहना मुझे बहुत अच्छा लगता था।
-वैसे, यह… -हाँ।
-मेरी शादी यहीं हुई थी। -बिलकुल सही कहा।
-बाकी इतिहास है। -और जैसा कि मैंने चेल्सी से कहा…
इस जगह से मैंने कई मायनों में कई चीज़ों की शुरुआत की।
मैंने यहाँ एक प्यारा सा घर बनाया।
और मैं अकेली नहीं थी।
हम इस वक़्त कैनोपी जा रहे हैं,
एक ऐसी संस्था जो शरणर्थियों की मदद कर रही है, आर्कन्सॉ में बसने में।
इस वक़्त, कैनोपी एक राष्ट्रीय प्रयास का हिस्सा है
जिसका मक़सद है 75,000 अफ़ग़ानियों को बसाना, जिन्हें अपना घर छोड़ना पड़ा
जब तालिबान 2021 की गर्मियों में फिर से शासन करने लगा।
सभी का स्वागत है
-हेलो। हे, तुम कैसी हो? यह… -स्वागत है, सेक्रेटरी क्लिंटन। मैं जोआना हूँ।
-हेलो, चेल्सी। आपसे मिलकर अच्छा लगा। -शुक्रिया। माफ़ करना, मेरे हाथ बहुत ठंडे हैं।
कोई बात नहीं, मैं आपको कैनोपी के स्वागत की गर्माहट देना चाहती हूँ,
-यहाँ फेएटविल में। -मुझे बहुत ख़ुशी है।
जोआना क्रॉस एग्ज़ीक्यूटिव डायरेक्टर, कैनोपी एनडब्ल्यूए
-अगला परिवार यहाँ बुधवार को आएगा। -मज़ाक कर रही हो।
हम सभी बंदोबस्त करने में जुट गए हैं
क्योंकि हम उनके स्वागत के लिए एक स्नेह से भरा घर तैयार रखना चाहते हैं।
पिछले एक महीने में, हमने स्वागत किया है
तेरह परिवारों से, 56 लोगों का…
-यह तो कमाल है। -…जो बड़ी बात है।
और यहाँ कितने लोग रहेंगे?
यहाँ पांच सदस्यों वाला एक परिवार रहेगा।
जो भी परिवार यहाँ आए हैं, उनके लिए यह सफ़र थकाने वाला रहा है।
लेकिन हम उन्हें एक सुरक्षित और शांत जगह मुहैया करवा पाए हैं।
-हम बिस्तर लगाने में मदद कर सकते हैं? -बिलकुल।
कैनोपी के साथ जुड़े होने का यह वो हिस्सा है जो मज़ेदार है
क्योंकि लोग हमें डोनेट करते हैं।
तो, हमारे पास बैग भर कर पेंच होते हैं,
-और यह बच्चों का बिस्तर… -बैग भर कर पेंच?
और हम यहाँ खड़े होकर सोचते हैं इसे लगाते कैसे हैं।
अच्छा।
यह लो, चेल्स, इसे पकड़ो।
-यह… क्या यह… -इसमें फिट होगा।
-हो गया, माँ। -यहाँ लगेगा। हाँ।
तो ये सारे डोनेट किए गए हैं?
-डोनेट किए गए हैं। हाँ। तो, कई बार… -क्या हमारे पास और पेंच हैं?
-छोटे पेंच लगेंगे यहाँ नीचे। -यह दिलचस्प होगा।
-माँ, यहाँ छोटे पेंच की ज़रूरत है। -ठीक है।
-ठीक है। यह यहाँ लगेगा। -हाँ।
पता है मैंने कितने पालने जोड़े हैं?
-हाँ। -लग गया।
मैं नहीं चाहती कि कोई बिस्तर पर चढ़े और वो टूट जाए।
वो पहली बार अपना बिस्तर देख उस पर कूदना चाहते हैं।
-हम सुनिश्चित करना चाहते हैं कि यह मज़बूत है। -ओह, नहीं! यह तो डरावना है।
ठीक है, अब देखते हैं कि…
कई सारे लोग चाहिए।
हाँ। हाँ। बिलकुल।
एक और यहाँ।
-हो गया। -बहुत अच्छे।
-यह काफ़ी मज़बूत लग रहा है। -मुझे लगता है… हाँ, ठीक लग रहा है।
शायद हमने कर लिया।
-यह फिट हो गया! अच्छा है। -हाँ।
बहुत अच्छे।
-लगता है हमें कोशिश करते रहनी होगी। -हाँ!
-हम… हाँ, अभी बहुत काम करना है। -ठीक है!
-टॉयलेट पेपर। -शुक्रिया।
यह गिर गया है। इसे वापस रखना है?
शावर कर्टेन गिर गया है।
-हाँ। -हाँ, पता नहीं।
-ये चीज़ें बहुत… -अरे, नहीं।
नहीं, पर माँ, हमें चाहिए थोड़ी सी…
इसे लटकाने की जगह नहीं है।
-मुझे लगता है इसके लिए रिंग चाहिए। -हाँ।
यह आसानी से गिर सकता है, पर कम से कम अच्छा दिख रहा है।
यह टंगा तो हुआ है।
गेस हाउ मच आई लव यू
-हमारी पसंदीदा किताबों में से एक। -हम उत्साहित हैं। हम तैयार हैं।
बस एक बार शावर कर्टेन ठीक हो जाए।
बस एक बार शावर कर्टेन ठीक हो जाए। हाँ।
हम सफ़लता के क़रीब थे।
यह बहुत अच्छा है, लड़कियों। मुझे बहुत पसंद आया।
आपके यहाँ होने से हम ख़ुश हैं
अपना घर छोड़ने के लिए कितनी हिम्मत चाहिए, उसका अंदाज़ा भी नहीं लगा सकती।
हर उस चीज़ को पीछे छोड़ आना जिसे आप जानते थे।
हमें मौक़ा मिलेगा एक ऐसे परिवार से मिलने का
जो बस कुछ ही हफ़्ते पहले काबुल से आर्कन्सॉ आया है।
बेंटनविल आर्कन्सॉ
और माँ, आपने अफ़ग़ानियों के सुरक्षित निकास के लिए महीनों कोशिश की है,
ख़ासकर अफ़ग़ानी औरतों और उनके परिवारों की निकासी के लिए।
कैनोपी जिस परिवार के पुनर्निवास के लिए मदद कर रही है
उनसे मिलना मेरे लिए एक तरह से पूरा चक्र होगा।
मैं बहुत भाग्यशाली हूँ कि मुझे मौक़ा मिला है…
अकीला-बशीरा
…आर्कन्सॉ और अमरिका में आपका स्वागत करने का।
-बहुत-बहुत शुक्रिया। -ओह, हाँ। हम…
तुम लोगों को यहाँ कितना वक़्त हो गया है?
लगभग तीन हफ़्तों से हम यहाँ हैं।
तीन हफ़्ते।
जब हम पहली बार आर्कन्सॉ आए,
हर घर के दरवाज़े पर कद्दू रखा था।
मेरी माँ पूछती रही,
"बशीरा, वे कद्दू दरवाज़े पर क्यों रखते हैं?"
और उन ही दिनों,
बच्चे अलग अलग तरह की कॉस्ट्यूम पहने हुए थे।
तब हमें एहसास हुआ कि वह यहाँ की संस्कृति और रिवाज़ का हिस्सा है।
हम शायद अगले साल करेंगे।
अगले साल। मुझे यक़ीन है तुम्हारा बेटा भी कॉस्ट्यूम पहनना चाहेगा।
हाँ।
तुम सच में वही साहस दिखा रही हो
जो कई अफ़ग़ानियों को दिखाना पड़ा है।
15 अगस्त, 2021
तालिबानी टुकड़ियों ने आज अफ़ग़ानिस्तान की राजधानी, काबुल, में प्रवेश किया।
सत्ता छीन लिए जाने के दो दशकों बाद
तेज़ी से आगे बढ़ते हुए
उन्होंने दुबारा कब्ज़ा जमा लिया है।
अफ़ग़ानिस्तान के हालात
इन 20 सालों में आदर्श तो नहीं थे,
लेकिन लोग ख़ुश थे
क्योंकि वे अपने सामान्य अधिकारों का पालन कर सकते थे,
जैसे लड़कियों का स्कूल या यूनिवर्सिटी जाना,
समाज का एक सक्रिय हिस्सा होना।
क्या तुम उस वक़्त स्कूल में पढ़ रही थी?
मैंने काबुल यूनिवर्सिटी से
लॉ की पढ़ाई ख़त्म की थी।
लॉ और पॉलिटिकल साइंस।
क्या तुम स्कूल में थी?
मैं यूनिवर्सिटी की पढ़ाई कर रही थी।
वैसे जब मैं काबुल में पढ़ रही थी,
मैं हमेशा बोलती थी कि मुझे डॉक्टर बनना है।
तुमने सिर्फ़ अपना आज नहीं, बल्कि आने वाला कल भी खो दिया है।
अपनी उम्मीद खो दी है।
जब तालिबान आया और सत्ता बदली,
तो मेरे मुताबिक़ अफ़ग़ानिस्तान में
तबाही मच गई।
वह सब बहुत जल्दी हुआ।
कुछ घंटों में ज़िन्दगी बदल देने वाला फ़ैसला लेना पड़ा।
हज़ारों लोग एयरपोर्ट के गेट की तरफ़ भागने लगे,
और बेहद भीड़ की वजह से कुछ लोग अपनी जान गँवा बैठे।
हमारे परिवार के कुछ सदस्य एयरपोर्ट नहीं जाना चाहते थे।
लेकिन रात के 2:00 बजे
हमने अपना घर छोड़ दिया।
हम अपने साथ बस अपना कंधे पर टांगने वाला बैग ही ले सके।
काबुल 24 अगस्त, 2021
अफ़ग़ानिस्तान एयरपोर्ट के कई गेट हैं।
हम ऐबी गेट पहुंचे।
उसके दो दिन बाद,
उस गेट पर एक आत्मघाती हमला हुआ।
जोख़िम भरा था,
पर हम उस गेट से अंदर जा सके।
-और पूरा परिवार साथ निकल पाया? -हाँ।
हम शरणार्थी बनकर आना नहीं चाहते थे,
पर हमें अंततः ऐसा करने का फ़ैसला लेना पड़ा।
तुम्हारा बेटा कैसा है? क्या वह ख़ुद को इस नई जगह में ढाल पाया है?
नए लोगों के साथ, नए घर में?
शुरूआती दिनों में, मुश्किल था
क्योंकि बेघर होने का एहसास
एक बच्चे के लिए भी मुश्किल ही होता है।
तो जब उसे पता चला कि उसका… उसका एक घर है,
वह बहुत ख़ुश हुआ।
उसे पता है कि हमारे पास एक घर है,
एक शांत शहर जहां वह बिना डरे खेल सकता है।
और अब वह नए दोस्त बना रहा है।
मेरा अगला सवाल वही था। उसने दोस्त बनाए हैं?
हाँ, वह दोस्त बना रहा है
हमारे कुछ पड़ोसियों और को-स्पॉंसर परिवारों के साथ।
उसे अब आर्कन्सॉ अच्छा लगता है।
हमारी शुभकामनाएं तुम्हारे साथ है।
उम्मीद है यहाँ तुम्हारी पहली थैंक्सगिविंग अच्छी रहेगी।
हाँ, शुक्रिया।
तो, थैंक्सगिविंग की बधाइयाँ।
शुक्रिया, माँ।
मैं ले लेती हूँ।
ओह, नहीं। मैं कर लूँगी। तुमने परोसा था। शुक्रिया।
-मैडम सेक्रेटरी? -जी?
जब आप पहली बार किसी अफ़ग़ान परिवार के घर आते हैं
आप बर्तन नहीं धोते।
दूसरी बार धो सकते हैं।
हम बर्तन धोते हैं हमारे…
अच्छा? हाँ, पहली बार नहीं धोते।
मेरे ख़्याल से यह ज़रूरी है कि हम अपने अतीत के कुछ हिस्सों को याद करें।
और उसके लिए लिटिल रॉक से बेहतर कोई जगह नहीं।
लिटिल रॉक में स्वागत है
लिटिल रॉक आर्कन्सॉ
वो रैलिस है। वहाँ के कर्ली फ्राइज़ मुझे अब भी याद हैं।
बहुत स्वादिष्ट थे। सोचती हूँ कि क्या अब भी वैसा ही स्वाद है?
हे भगवान। मुझे वॉर मेमोरियल स्टेडियम के नज़दीक वाले मैदान में
जाना अब भी याद है। और वहाँ था…
-और चिड़ियाघर भी। -मुझे चिड़ियाघर बहुत पसंद था।
हाँ, तुम्हें पसंद था। और उन्होंने तुम्हारे नाम पर एक चिम्पांज़ी का नाम रखा था।
ऐसा कुछ नहीं हुआ।
वह चिम्पांज़ी नहीं, ओरांगुटान था।
-वह ओरांगुटान था? -जिसका जन्म 1975 में हुआ था।
मुझे लगा मेरा नाम उस ओरांगुटान के नाम पर रखा गया था।
-मैं ऐसा कभी नहीं करुँगी। -मतलब, वह काफ़ी अच्छी लगती थी।
जब हम 1996 में इलेक्शन के लिए यहाँ थे,
और मैं अपने कुछ दोस्तों के साथ मॉल में थी,
मैं अपने कान छिदवाना चाहती थी।
मैं 16 साल की थी, और मैंने आपको फ़ोन लगाया
और आपने कहा कि आप नहीं चाहतीं कि मैं जोश में आकर ऐसा कुछ करूँ।
मुझे यक़ीन नहीं हुआ कि आप मुझे मना कर रहीं थीं,
क्योंकि मुझे लग रहा था, "16 साल यानि 12 साल से चार साल ज़्यादा।"
आपने कहा था मैं 12 साल की उम्र में कर सकती हूँ।
पहली बात, मुझे याद नहीं, मैंने 12 साल वाली बात कही थी।
-शायद मैंने 20 या 30 कहा था। बारह कभी नहीं कहा। -बिलकुल ग़लत।
-माफ़ करना, मैंने ऐसा कभी नहीं कहा। नहीं। -और मैंने सोचा… आपने कहा था।
और… पर जब मैं छोटी थी।
मैंने शॉर्लेट से कहा था कि मैं उसके साथ कान छिदवाऊंगी।
हे भगवान। मुझसे तब बात करना जब वह 16 की होगी और तुम्हें मॉल से फ़ोन करेगी।
वैसे, मैंने उसे कह दिया है वह जब 12 की होगी तो कर सकती है।
अच्छा। ठीक है। बेचारी मेरी नातिन।
-ठीक है। -हमें कुछ नहीं होगा।
यह है सेंट्रल हाई स्कूल जहाँ तुम पढ़ती
-अगर हम लिटिल रॉक में रहते। -हाँ।
बहुत शानदार इमारत है
और ज़ाहिर है इसका इतिहास
-इसे और ज़्यादा ख़ास और ज़रूरी बना देता है। -ज़्यादा ज़रूरी।
लिटिल रॉक सेंट्रल हाई स्कूल
जब भी मैं सेंट्रल हाई स्कूल को देखती हूँ
मुझे "ब्राउन बनाम बोर्ड ऑफ़ एजुकेशन" का केस याद आ जाता है…
…जो अमेरिका के सभी पब्लिक स्कूलों को जोड़ने की बात कहता है।
जिसके मुताबिक़ अश्वेत छात्रों के स्कूलों में…
उच्चतम न्यायालय ने पब्लिक स्कूलों के पृथक्करण पर रोक लगाईं
…उन स्कूलों के मुक़ाबले जहाँ श्वेत छात्र पढ़ते थे
न केवल कोई समानता नहीं थी, बल्कि उनकी तुलना भी अतर्कसंगत थी।
1957 में, लिटिल रॉक सेंट्रल हाई स्कूल के सभी छात्र श्वेत थे
सन् 1957 में, लिटिल रॉक स्कूल बोर्ड ने कहा,
"हम स्कूलों को जोड़ेंगे।"
और नौ साहसी नौजवान और नवयुवतियाँ
इस कमाल के हाई स्कूल में पढ़ने वाले पहले अश्वेत छात्र एवं छात्राएँ थे।
ज़ाहिर है, सबको ऐसा ही करना चाहिए था,
पर देश की कई जगहों पर ऐसा नहीं हो रहा था।
पर नौ छात्र-छात्राओं का
दो हज़ार छात्र-छात्राओं में शामिल होना,
उसे भी सम्मिलित करना नहीं कह सकते।
सोचिए उन नौ लोगों पर कितना दबाव रहा होगा।
जब आप शिकागो में बड़ी हो रहीं थीं,
आपको अंदाज़ा था कि क्या चल रहा है
-यहाँ लिटिल रॉक में? -बिलकुल।
मैं शिकागो से थोड़ी दूर एक ऐसी जगह रही जहाँ की आबादी केवल श्वेत लोगों की थी
और मैं बहुत अच्छे पब्लिक स्कूलों में पढ़ी।
और, पता है, मेरे पिताजी हर रात समाचार देखते थे,
और अचानक मेरे दिमाग़ में उन नौ साहसी युवा अश्वेत छात्र-छात्राओं की छवि बैठ गई
जो टीवी स्क्रीन पर थे, द लिटिल रॉक नाइन।
उस भीड़ से होकर गुज़रना जहाँ लोग आप पर चिल्ला रहे हों, थूक रहे हों।
-उनमें घृणा भरी हुई थी। -उन पर लोग थूक रहे थे।
वे बच्चे जो मुझसे पांच-सात साल ही बड़े थे।
उस बात ने मेरे समाज के बाहर जो हो रहा था,
उसके बारे में मुझे काफ़ी ज़्यादा जागरूक बना दिया।
और, पता है, महानता का रास्ता सरल नहीं होता।
मैंने देखा 1957 में यहाँ क्या हुआ था।
उसकी वजह से मुझे मेरे देश से नफ़रत नहीं हुई।
बल्कि उस चीज़ की वजह से मैं उन युवाओं को सराहने लगी
जो इस देश के आदर्श को ज़िंदा रखने की कोशिश कर रहे थे।
और हमारी ख़ुशनसीबी है
कि हम कार्लोटा और मिनिजीन से मिलने वाले हैं
जो लिटिल रॉक नाइन का हिस्सा थे, और बात करने वाले हैं उनके अनुभव के बारे में।
-हे भगवान! कार्ला। -हेलो।
-तुमसे मिलकर अच्छा लगा। तुमसे मिलकर अच्छा लगा। -तुमसे फिर से मिलकर ख़ुशी हुई, मेरी दोस्त।
तुमसे मिलकर भी ख़ुशी हुई।
-हे भगवान। मुझे बहुत अच्छा लगा। -कैसा लगा?
हाँ, बहुत अच्छा लगा।
तो हम चर्चा कर रहे हैं कि गट्सी होने का मतलब क्या है।
कार्लोटा वॉल्स लैनियर लिटिल रॉक नाइन छात्रा
आपके संदर्भ में, यह बात कि विश्व-स्तरीय शिक्षा पर आपका हक़ है…
मिनिजीन ब्राउन-ट्रिकी लिटिल रॉक नाइन छात्रा
…और यह विश्वास होना कि आप में साहस है यहाँ सेंट्रल में रहने के लिए लड़ने का।
मैं सोच रही थी जिम क्रो साउथ में मेरे बचपन के दिनों के बारे में।
मुझे सिखाया गया था मैं ख़ूबसूरत हूँ।
मुझे सिखाया गया था मैं स्मार्ट हूँ…
-जो सच था। -…और प्रतिभावान हूँ।
मैं हूँ मिनिजीन ब्राउन।
मैं उन सभी की शुक्रगुज़ार हूँ
जिन्होंने हमारे संघर्ष में हमारा साथ दिया और पूरी मेहनत से हमारे साथ काम किया।
हमारा परिवार नहीं चाहता था कि हमारे साथ बुरा बर्ताव हो।
और हम बस लेने की बजाय चल कर जाते थे।
ताकि आपको बस के पीछे
-न भेज दिया जाए? हाँ। -हम बहुत चलते थे।
विरोध करना स्वभाव बन जाता है।
-बस यही था। -ताकि हम सुरक्षित रहें।
माँ कहती थीं, "चीज़ें बदलेंगी।
तुम्हें मौक़े का फ़ायदा उठाने के लिए तैयार रहना होगा,
चाहे मौक़ा तुम्हें मिले, या तुम्हें ढूंढना पड़े।
और ऐसा होने के लिए सबसे अच्छी तालीम होना ज़रूरी है।"
तो मैं शिक्षा के बारे में बचपन से सुनती आ रही हूँ।
मैं सेंट्रल में इतिहास की कक्षा में थी।
ग़ुलामी का विषय आया, और इतिहास की क़िताब में
एक अनुच्छेद में लिखा था,
"ग़ुलामी अश्वेतों के लिए अच्छी थी।"
और मैंने बेवकूफ़ों की तरह हाथ उठाया और कहा,
"मेरी जानकारी में ग़ुलामी के बारे में यह सही नहीं है।"
और उस दिन से सब बदल गया। मुझे बदमाश माना जाने लगा।
मुझे नहीं पता था कि…
आपको पता नहीं था कि आपको सच बोलने की इजाज़त नहीं है।
हाँ। बिल्कुल।
लेकिन जब लिटिल रॉक स्कूल बोर्ड ने वह निर्णय लिया
तो उन नौ लोगों में
आप दोनों कैसे शामिल हुए?
दरअसल, मैडम क्यूरी से प्रेरित होकर मैं डॉक्टर बनना चाहती थी।
अच्छा कारण है।
हाँ। मुझे पता था कि इस स्कूल की लैब में दो बच्चे,
मेंढक को चीरते थे, प्रयोग के लिए।
लेकिन डंबार में,
बेचारे मेंढक के इर्द-गिर्द दस से 12 बच्चे होते थे, उसकी चीर-फाड़ के लिए।
इसलिए यह… एक मौका पाने की बात थी।
शायद एक अगस्त को मुझे रजिस्ट्रेशन कार्ड मिला।
और मेरे पिताजी के चेहरे पर जो भाव थे, उसे मैं कभी नहीं भूल सकती।
उनकी आखें फटी की फटी रह गई।
उन्होंने कहा, "तुम सेंट्रल जाना चाहती हो?"
मैंने कहा, "हाँ।"
वह द्वितीय विश्वयुद्ध का हिस्सा थे।
और उन्होंने कहा, "पता है, मेरे डॉलरों से कोई भेद-भाव नहीं करता है।
जहाँ तक कर की बात है, अश्वेत या श्वेत डॉलर नहीं होते।
मेरी कमाई से लिटिल रॉक सेंट्रल हाई स्कूल को मदद मिलती है।
मेरे माता-पिता को बहुत गर्व था।
पहले दिन, मैं गई और अन्य अश्वेत छात्रों से मिली।
फिर मैंने वहाँ भीड़ देखी,
लेकिन मैं डरी नहीं।
-तुम डरी थीं? -नहीं।
-मुझे कोई डर नहीं था, तो… -हमें कभी घृणा नहीं मिली थी।
-हमें किस बात का डर होना था? -डर नहीं था, हाँ।
हमने चलना शुरू किया,
बाद में एक कमांडिंग ऑफिसर आया और कहने लगा,
"इन बच्चों को वापस घर भेजो।"
पिछली रात को, गवर्नर ने कहा था
कि वह आर्कन्सॉ नेशनल गार्ड को बुलाएंगे लिटिल रॉक के लोगों की सुरक्षा के लिए।
मैं समझने की कोशिश कर रही थी कि वहाँ चल क्या रहा था।
गार्ड वहाँ थे, उनका काम था लोगों को सुरक्षित रखना।
वहाँ जमी भीड़ को व्यवस्थित रखना। यह एक 14-वर्षीय लड़की की सोच थी।
हमें अंततः वहाँ से जाना पड़ा।
दूसरा पहला दिन था 23 सितम्बर का।
उस सुबह हमने दूसरे दरवाज़े से प्रवेश किया।
और कक्षा पीछे की तरफ़ थी,
तो मैंने नहीं देखा कि सामने की ओर क्या हो रहा था।
भीड़ बढ़ रही थी।
मैं ज्यामिति की कक्षा में थी, जब दो पुलिसवाले दरवाज़े पर आए,
और हमें जल्दी से पुलिस की दो कारों तक ले गए।
उन्होंने कहा, "अपना सिर कंबल से ढक लो और ऊपर मत देखो।"
और मैंने उन्हें कहते हुए सुना,
"गाड़ी चलाते रहना और चाहे जो हो जाए रुकना मत।"
मुझे आज तक वो एहसास याद है।
जब मैं घर पहुँची, टेलीफ़ोन लगातार बजता जा रहा था।
लोग मेरी माँ को बोल रहे थे, वहाँ जाकर
कार्लोटा का नाम स्कूल से कटवा दे।
मेरी माँ 96 वर्ष की है,
और उनके बाल सफ़ेद होने शुरू हुए थे, 23 सितम्बर,1957 से।
वो मेरी ज़िंदगी का सबसे डरवाना दिन था।
तभी राष्ट्रपति आइसनहावर ने कहा,
"लिटिल रॉक में क्या हो रहा है?"
उन्हें पता था कि उन्हें इस बारे में कुछ करना होगा, और मुझे मेरे चाचा ने फ़ोन किया,
"तुम्हें पता है तुम्हारे और तुम्हारे दोस्तों की वजह से लिटिल रॉक में कौन आ रहा है?"
देश के सर्वश्रेष्ठ, 101वें एयरबॉर्न, द स्क्रीमिंग ईगल्स,
जिन्होंने द्वितीय विश्वयुद्ध में अपने लिए नाम कमाया था।
और बता दूँ, उन्हें देखना…
राष्ट्रपति ने यूनाइटेड स्टेट्स के सैनिकों को लिटिल रॉक में जाने का आदेश दिया।
वे स्कूल से आते-जाते समय अश्वेत छात्र-छात्राओं के साथ थे,
और उन्होंने उस बेकाबू भीड़ से भी उन्हें बचाया।
-हमसे आशा की जा रही थी कि हमें डर के मारे… -हाँ।
-…घर में छुप कर बैठ जाना चाहिए। -हाँ।
भीड़ इसी वजह से जमा हुई थी
और वो घृणा और वो सब… हम कहने वाले थे,
-"ओह, हम नहीं जाने वाले।" -नहीं।
पर क्योंकि हम वहाँ पर वापस गए,
उन्हें ऐसा करना पड़ा।
आपको ख़ुद पर विश्वास रखना पड़ा होगा,
और साहस दिखाना पड़ा होगा।
आपको अपने अधिकारों की सुरक्षा के लिए खड़ा होना पड़ा।
-सही कहा। -और आपने इसकी क़ीमत चुकाई।
सबसे पहले तो ग़ुलामी के बारे में
सवाल पूछ कर मैंने मुसीबत मोल ली।
वो बदनामी मेरे साथ रहने वाली थी।
हर दिन, लड़कियों का एक समूह हमारा पीछा करता था,
वे हमारे पैरों पर पैर रखती थीं, थूकती थीं, कहतीं, "तुम बदसूरत हो, तुमसे दुर्गन्ध आती है, तुम अश्व…"
पता है न, वही बातें।
जब मैं अपने होमरूम की ओर बढ़ने लगी,
मेरे सिर पर किसी चीज़ से वार किया गया।
मैंने उसे उठाया, और देखा कि वह एक पर्स है
-जिसमें छह कॉम्बिनेशन का लॉक था। -बाप रे।
तो मैंने वो पर्स उठाया,
उसे ज़मीन पर पटका और कहा, "मुझे अकेला छोड़ दो, गोरी गधियों।"
मेरी होमरूम टीचर ने मेरी आवाज़ सुनी।
फ़िर उन्होंने कहा, "तुम्हें जाना पड़ेगा।" और मुझे निकाल दिया गया।
हम पर थूकना, हमें सीढ़ियों से धक्का देना चलता रहा,
पर मुझे पता था मुझ में औरों की तरह ही प्रतिभा थी।
और इसी बात ने मेरी मदद की, इस पूरे वाकये के दौरान।
तुम सब उस विकट स्थिति से रास्ता बनाते हुए तरक्की की मंज़िल तक पहुँचे।
हाँ।
क्योंकि मैं चाहती हूँ कि युवा वर्ग यह समझे कि धौंस दिखाने वालों को अनदेखा करना चाहिए।
-बिलकुल सही। हाँ। -क्योंकि वो आपको रास्ते से भटकाते हैं।
-वो आपको भ्रमित करना चाहते हैं। -आपका ध्यान भटकाना चाहते हैं।
-भ्रमित करना चाहते हैं। -भ्रमित करना चाहते हैं।
-तो बस आगे बढ़ते रहो। -सही कहा।
इस हॉलवे में बहुत कुछ होता था।
हम हमेशा अपनी किताबें साथ लेकर चलते थे,
और उसका कारण यह था कि अगर हम उन्हें लॉकर में रखते
तो वो लॉकर तोड़ देते थे।
और हम कोशिश करते थे किताब हाथ से न छूटे।
क्योंकि अगर किताबें ज़मीन पर गिर जातीं
-और आप उन्हें उठाने लगते… -सिर को ख़तरा था।
-...तो आपके पिछवाड़े पर लात पड़ती थी। -हाँ।
मेरी माँ कहती, "तुम घर पर रह सकती हो।"
और मैं कहती, "नहीं, मुझे देखना है कि वे आज मेरे साथ क्या करेंगे।"
आपको लगता है कि हॉलवे में आप आज भी सावधानी से चलती हैं?
-सुरक्षित लगता है? -मैं सावधान रहती हूँ। बहुत ज़्यादा। मैं…
-यहाँ जो हुआ था उस कारण से। -हाँ।
और मैं इस बात पर भी ध्यान देती हूँ कि सामने से कौन आ रहा है।
और बता दूँ,
कि जिम क्रो साउथ में पले-बढ़े काफ़ी लोगों के पास
-वह एहसास है। -हाँ।
हमें गोरे लोगों के बारे में पूरी समझ है।
-लेकिन उन… उन्हें हमारे बारे में इतना नहीं पता। -सही बात है।
-मैंने श्वेत लोगों पर मास्टर्स किया है। -अच्छा। हाँ।
मैं बस चाहती हूँ कि वे भी अश्वेतों के बारे में थोड़ी जानकारी रखें।
बस इतना ही चाहती हूँ।
एलआरसीएच टाइगर्स
मैं युवाओं से कहती हूँ, "राष्ट्रपति को बच्चे मजबूर कर सकते हैं कोई कदम उठाने के लिए।"
आपकी अपनी आवाज़ है।
आप सत्ता में बैठे लोगों को मजबूर कर सकते हैं वो करने के लिए
-जो वो शायद न भी करना चाहें। -न करना चाहें।
सामान्य लोग अद्भुत चीज़ें कर सकते हैं।
बहुत अद्भुत चीज़ें।
यह रहा हमारा चर्च।
-द फर्स्ट यूनाइटेड मेथोडिस्ट चर्च। -हाँ।
-हमने यहाँ काफ़ी समय बिताया है। और हमने… -हर रविवार।
और मुझे याद है कि शायद मदर्स डे पर मुझे बहुत शर्मिंदगी महसूस हुई थी,
और वह बच्चों का पल होता है…
-बच्चों का पल, हाँ। -और…
उन्होंने हमसे पूछा कि हम मदर्स डे पर अपनी माँ को क्या देना चाहते हैं,
और मैंने कहा मैं आपको जीवन बीमा देना चाहती हूँ।
मुझे लगा ऐसा करने से आप हमेशा ज़िंदा रहेंगी।
हर कोई…
उस धार्मिक सभा में हर कोई सोचने लगा,
"ये अपनी माँ को जीवन बीमा देना चाहती है?"
और मुझे याद है मुझे कितनी शर्मिंदगी महसूस हुई थी।
पर ये बात मेरे दिल को छू गई। मुझे बहुत अच्छा लगा।
इस जगह की सारी अच्छी यादें याद आ रही हैं।
हे भगवान। कितनी सारी अच्छी यादें हैं।
पता है, मुझे बचपन यहाँ बिताना अच्छा लगता था,
लेकिन आर्कन्सॉ में बड़ा होना सिमोन के लिए हमेशा आसान नहीं रहा।
माँ, आप शायद हमारे लिटिल रॉक आने की तैयारी करने से पहले
उसे नहीं जानती थीं,
लेकिन मैं जानती थी, क्योंकि मैंने "रूपॉल्स ड्रैग रेस" देखी थी।
नाम है सिमोन
"रूपॉल्स ड्रैग रेस" सीज़न 13
और मैं यहाँ आई हूँ जीतने मेकअप लगाया है और हूँ आर्कन्सॉ से
सिमोन के सिमोन बनने से पहले
वह रेजी गैविन थी, जो कॉनवे, आर्कन्सॉ, में पला बढ़ा था,
जो लिटिल रॉक के काफ़ी क़रीब है।
और ड्रैग से पहले उसने अपनी पहचान नहीं पाई थी।
अमेरिका की अगली ड्रैग सुपरस्टार है…
मैं बहुत उत्साहित थी कि उसने "ड्रैग रेस" का 13वाँ सीज़न जीता।
सिमोन!
मैं बेशर्मों की तरह हमेशा आर्कन्सॉ के लोगों का समर्थन करती हूँ।
आजकल सिमोन लॉस एंजलिस में रहती है
पर वह इस वीकेंड के लिए लिटिल रॉक, आर्कन्सॉ में है।
और आज रात वह अपने आर्कन्सॉ के दोस्तों के साथ एक पार्टी की मेज़बानी कर रही है।
और उनके मेहमानों की सूची में हम भी हैं।
यह रही वह।
मैं कॉनवे में बड़ी हुई जो यहाँ का एक छोटा क़स्बा है…
सिमोन ड्रैग क्वीन
…और मैंने जो सबसे साहसी काम किया था, वह था ड्रैग की पोशाक में, प्रॉम में जाना।
जब बड़ी हो रही थी, मैं सुरक्षित या ठीक महसूस नहीं करती थी अपने परिचय से,
लेकिन मुझे पता था कि अगर मैं वहाँ सर उठाकर प्रवेश करूँ तो मैं कुछ भी कर सकती हूँ।
वो पहली बार था जब मैं लोगों के सामने ड्रैग की पोशाक पहनकर गई थी।
ड्रैग की दुनिया में आर्कन्सॉ से सबसे साहसी।
कॉलेज में पढ़ने के लिए मैं जब लिटिल रॉक गई,
मुझे पता था मुझे ड्रैग को जीवन बनाना है।
तभी मैं अपने परिवार से मिली, हाउस ऑफ़ ऐवलॉन।
हाउस ऑफ़ ऐवलॉन क़्वियर कलाकारों का एक समूह है जिन्हें मज़े करना पसंद है,
और जो दुनिया को लोगों के लिए एक सुरक्षित जगह बनाना चाहते हैं,
चाहे वो कला के द्वारा हो, फोटोग्राफ़ी के द्वारा, ड्रैग के द्वारा, वीडियो…
चाहे वह किसी भी तरीके से हो।
इससे मेरी टाँग दिखेगी और थोड़ा सा कंधा।
-एक पतली सी टांग और सुडौल कंधा। -और सुडौल कंधा।
हाउस ऑफ़ ऐवलॉन ने मुझे वो अवसर दिया जो मुझे चाहिए था,
वो बनने के लिए जो मैं बनना चाहती थी और ड्रैग और सिमोन को पूरी तरह से जानने के लिए।
आज रात, हाउस ऑफ़ ऐवलॉन मेज़बानी कर रहा है
एक प्रॉम आधारित पार्टी नज़दीकी परिवारजनों एवं दोस्तों के लिए
-यह मेरा पहला प्रॉम होगा। -क्या?
-देखो तो ज़रा! -प्यारी बात है।
तुम टल्ली और गर्भवती होने वाले हो।
ऐवलॉन प्रॉम
ऐवलॉन प्रॉम में सबका स्वागत है।
हाँ!
हेलो!
हे भगवान।
यह एक शानदार स्वागत है। मुझे बहुत अच्छा लगा।
मतलब, मुझे तुम लोगों से मिलना चाहिए, हर हफ़्ते एक बार।
हम हमेशा पार्टी करने के लिए तैयार हैं।
पश्चिमी लिटिल रॉक के हिसाब से यह एक शानदार पार्टी है।
आपके प्रॉम से अलग लगा?
वो बहुत पुरानी बात है।
हाउस ऑफ़ ऐवलॉन… वह, जैसे "मिस्ट्स ऑफ़ ऐवलॉन" हो।
बहुत पुरानी बात है।
मुझे तुम्हारा प्रॉम याद है।
-तुम प्रॉम के लिए कहाँ गई थी? -एक नाव पर।
सचमुच?
मेरे कपड़ों पर तारे नहीं जड़े थे, काश होते।
यह तो, मतलब, काफ़ी बेहतर है
जो मैंने प्रॉम पर पहना था उसके मुक़ाबले।
ठीक है, मुझे, जैसे, थोड़ी असहजता से,
-जैसे, पैरों को रखना होगा। -जाने भी दो?
मुझे भी ऐसा ही करना पड़ा।
-क्योंकि तुम्हारी टाँगें बहुत लंबी हैं। -हाँ।
रेजिना प्राइस सिमोन की माँ
तुम कॉनवे में बड़े हो रहे एक बच्चे थे।
सिमोन की माँ, आपके लिए वह कैसा था?
मैं इसे सुरक्षित रखती थी। इस पर नज़र रखती थी।
-बाज़ की तरह। -क्या तुम्हें इस बात का अंदाज़ा था
जब तुम छोटी थीं?
बिलकुल। मुझे पता था क्या करने से माँ से सुरक्षित रहूँगी, और क्या करने से नहीं।
मैं इसकी ज़िन्दगी में पूरी तरह से शामिल थी,
और इससे फ़र्क नहीं पड़ता कि यह समलैंगिक है, विषमलिंगी है, या पर्पल है।
इससे कोई फ़र्क नहीं पड़ता।
तुम्हारी उम्र क्या थी जब तुम्हें परेशान किया जाने लगा?
मैं पहली कक्षा में थी। कभी नहीं भूलूँगी।
स्कूल के शुरुआती दिन थे, और मैं बहुत उत्साहित थी।
मैं बस में चढ़कर, रोज़ाना वाली सीट पर जाकर बैठी।
और मेरा एक "दोस्त"... मैं बात कर रही थी, हाथ से इशारे कर रही थी, पता है न?
और वह बोला, "हे भगवान, तुम इतने गे क्यों हो?"
-पहली कक्षा के छात्र ने ऐसा कहा? -वह पहली कक्षा का छात्र था।
मुझे तो उस शब्द का मतलब भी नहीं पता था।
-तुमने आत्महत्या करने के बारे में सोचा था, है न? -मैंने… हाँ। हाँ।
-जब तुम नौ साल की थी? -नौ साल की, हाँ।
पागलपन है न? लेकिन…
और तुम्हें पता है कि आजकल कई बच्चे हैं जो आत्महत्या कर रहे हैं।
-आत्महत्या करते हैं। -इस वक़्त।
आप एक दिन घर आईं, और मैंने कहा, "बहुत हो गया।"
मैं इस पर नाराज़ हुई, और कहा,
"कभी ऐसा मत सोचना।
क्योंकि चाहे कोई और तुम्हारा साथ दे या ना दे मैं हमेशा तुम्हारा साथ दूँगी।"
भगवान आपका भला करे।
चाहे जो हो जाए।
तो, तुम्हें ड्रैग के बारे में कब पता चला?
मैं शायद 16 साल की थी,
और मैं "रुपॉल्स ड्रैग रेस" देख रही थी।
और मुझे लगा, "आप बाल बनाकर, मेकअप लगाकर और कपड़े पहनकर,
जो चाहे वो कर सकते हैं?
मैं तैयार हूँ। यह करते हैं।"
और शुरुआत वहीं से हुई।
-वही था। -जो "रुपॉल" में देखा
-उस वजह से था? -हाँ, "रुपॉल" की वजह से।
कितनी कमाल की बात है
-कि तुमने उस शो में हिस्सा लिया। -हाँ।
-फिर तुमने उसे जीता। -उसके बाद… मैं जीती।
-कमाल है। -ताज यहाँ है।
तुम देख नहीं सकती पर है।
तो 16 साल की उम्र में तुमने शो देखा और सोचा, "मैं यह कर सकती हूँ।"
सही कहा। मैं ड्रैग कर सकती हूँ।
और मैं लोगों को बताने लगी कि मैं करूँगी,
जैसे मेरे दोस्तों को।
वे बोलने लगे, "तुम ड्रैग की पोशाक में प्रॉम जाओगी?"
-और मैंने सोचा… -तुमने सोचा होगा, "सच? क्या मैं ऐसा कर सकती हूँ?"
"क्या मैं ड्रैग की पोशाक में प्रॉम जा सकती हूँ?" फिर मैंने कहा, "पता है? जा सकती हूँ।"
मैं अकेली वहाँ गई।
असिस्टेंट प्रिंसिपल ने कहा,
"कौन है वह? इसे पहले कभी नहीं देखा।"
और मिस्टर लीन ने कहा, "वो रेजी है।
आपको पता नहीं था वो ड्रैग की पोशाक में आने वाला था? अंदर आओ, रेजी।
और किसी ने कुछ कहा तो मुझे बताना।"
-कमाल है। -और मुझे आशा नहीं थी वो ऐसा कहेंगे,
और फिर मैंने कहा, "चलो।"
दिलचस्प बात है न?
आपको अपने बच्चे की सलामती की फ़िक्र रहती है
-अगर आपका बच्चा अलग हो। -हाँ।
लेकिन अगर आपका बच्चा अलग हो और उसे इजाज़त न हो
-वह होने की जो उसे बनना है… -हाँ।
-हज़ार प्रतिशत। यह सबसे बुरा होता है। बदतर। -…वो और भी बुरा होता है।
और इसलिए अचानक आपको एहसास होता है,
"मेरे बच्चे के लिए सबसे अच्छा तोहफ़ा होगा,
उसे वह बनने देना जो वह बनना चाहता है।"
-और तुम्हारे सफ़र में यही हुआ है। -बिलकुल।
हाँ। ड्रैग ने मेरा अस्तित्व ढूंढने में मेरी मदद की।
इसने ड्रैग के बाहर भी मेरा आत्मविश्वास बनाए रखने में मेरी मदद की।
और मुझे नहीं लगता मैं ज़िंदा रह पाती अगर सिमोन नहीं होती।
अगर मैं अपने लिए नहीं होती। अब मैं यह कह सकती हूँ।
अगर मैं अपने लिए नहीं होती। तो मैं… इसने सच में मेरी जान बचाई।
ठीक है, देवियों। चलो प्रॉम शुरू करते हैं।
-समय हो गया है? -समय हो गया है?
आज हम उससे मेहनत करवाएंगे।
आर्कन्सॉ की गौरव, सिमोन!
न्यूयॉर्क
कमाल का दौरा था।
ख़ास कर साल के उस समय, बहुत ख़ूबसूरत होता है।
पुराने दिनों की कई यादें ताज़ा हो गईं। वापस जाकर बहुत अच्छा लगा।
वह जगह हमारे परिवार के लिए बहुत ख़ास है।
बिलकुल सही।
और मुझे ड्राइव करके घुमाने के लिए शुक्रिया, बेटा।
इस काम के लिए मुझ पर भरोसा करने के लिए शुक्रिया।
लेकिन सच कहूँ तो मुझे साथ बिठाकर मैं आपको कभी कार चलाने नहीं देती।
-हाँ। -बहुत अच्छा रहा।
और उन सभी शानदार औरतों की कहानियों ने
हमारा दिल छू लिया।
सभी ने अपनी एक छाप छोड़ दी।
शायद शारीरिक तौर पर, या शायद मानसिक तौर पर।
एक आरामदायक और जाने-पहचाने माहौल से निकलकर
एक अज्ञात, और, दरअसल एक ख़तरनाक माहौल तक का सफ़र।
वे लोग जिन्होंने क़िस्मत पर भरोसा कर यह सफ़र तय किया।
-और सिर्फ़ अपने लिए नहीं। -सही कहा।
बल्कि अपने बच्चों के लिए,
अपने समुदाय के लिए जिस तरीके से उन्होंने वह किया, वह मुझे सच में बहुत गट्सी लगता है
और बेशक काफ़ी प्रेरणादायक भी।
उप-शीर्षक अनुवादक: दीप्ती सेनगुप्ता